मृगयितुम् ।
 हे शुभे! जिस दिन से आपकी कथा धरती पर पहुंची है, यमपुरी का कोलाहल शांत हो गया है,दूतों को उन्हें प्राप्य मृतकों की खोज में दूर दूर जाना पड़ता है। दिव्यों के नगर की गलियाँ यानों की घर्घराहट से व्याप्त हो गई हैं।
 ज्वरज्वाला जाल ज्वलित वपुषां नः प्रति दिनम् ।
 हे दिव्यसरित! उल्लसित मारुत द्वारा आपकी लहरों से विसरित जल कण, काम और क्रोध की प्रबल ज्वालाओं से प्रतिदिन दग्ध हमारे तन के अवर्णनीय ताप को दूर करे।
 तरङ्गैर्यस्यान्तर्लुठति परितस्तिन्दुकमिव ।
 माँ! आपका जल, जिसने पूरे ब्रह्माण्ड को तिन्दुक फल की भांति प्लावित कर दिया था,परन्तु शिव की खोली हुई जटाओं के जाल में आबद्ध हो के रह गया, हमारे लिए तापहारी हो!
 करं कर्णे कुर्वन्त्यपि किल कपालिप्रभृतयः।
 मुझ जैसे पतित को, जिसे तारने में शिव जैसे देव ने भी कानों पर हाथ रख कर और अनेक तीर्थों ने लज्जित हो कर अपनी असमर्थता व्यक्त कर दी,अपनी अनुकम्पा से तार कर, हे दयार्द्र हृदया माँ! आपने तो जैसे सभी तारकों के पापहारिता के दर्प का दलन कर दिया।
 विमुक्तानामेकं किल सदनमेनः परिषदाम् ।
 मैं तो दुश्चिंताओं से भरे चांडालों से भी त्यक्त पापों का भण्डार हूँ, फिर भी आप मेरे उद्धार तत्पर हैं. आपकी स्तुति करने में मुझ जैसा नर पशु कैसे समर्थ होगा?
 मदुद्धारादाराद्भवति जगतो विस्मयभरः ।
 अनादि काल से हे माँ, आप सोचती रही हैं कि क्या कोई ऐसा पतित भी मिलेगा जिसके उद्धार से सम्पूर्ण विश्व विस्मित हो जाय। अंततः आपकी इस इच्छापूर्ती हेतु प्रथम व्यक्ति के रूप में आपको मैं प्राप्त हो ही गया!
 कुतर्केष्वभ्यासः सततपरपैशून्यमननम् ।
 कुतर्की की भांति हर समय मिथ्या प्रलापों में दूसरों की निंदा करते हुए मैंने श्वान वत जीवन जिया है। मेरे इन गुणों को जान कर, आपके सिवा कौन है जो क्षण मात्र के लिए भी मेरी और देखे?
 न याभ्यामालीढा परमरमणीया तव तनुः ।
 चाहे कितनी ही आभा से व्याप्त विशाल क्यों न हो, वो नेत्र ही क्या जिन्होंने आपके परम रमणीय स्वरुप को ना देखा! धिक् उन मनुष्यों के कानों को जिनमें आपकी लीला लहरी की कलकल न पड़ी!
 पतन्ति द्राक्पापा जननि नरकान्तः परवशाः ।
 ये तो आप से हीन जनपदों की रीत है कि पुण्यवान सुरपुर जाते और पापी परवश हो शीघ्र नारकीय हो जाते हैं। आपकी लीलास्थली में ऐसा नहीं है क्योंकि यहाँ किसी में भी कोई कलुष बचता ही नहीं!
 पिबन्तो मैरेयं पुनरपि हरन्तश्च कनकम् ।
 ब्रह्महत्या, गुरुतिय गमन, सुरापान, और तो और स्वर्ण चोरी जैसे जघन्य पाप करने वाले भी यदि आपकी सन्निधि में देहत्याग करते हैं तो वे भी दान बलि आदि सत्कर्म कर स्वर्गादि प्राप्त करने वालों से भी ऊँचे सुर सम्मानित दिव्य पद प्राप्त कर लेते हैं।
 क्षणादेव प्राणानपि विरह शस्त्रक्षत भृताम् ।
 अहो, पुष्प सौरभयुक्त दुर्लभ पवन भी वियोगपीड़ा और शस्त्राघात पीड़ितों के प्राण क्षण में हर लेती है, वह भी आपकी अठखेलियाँ करती लहरों का स्पर्श पा तत्क्षण त्रिभुवन पावनी हो जाती है।
 कियन्तः सन्त्येके नियतमिह लोकार्थ घटकाः
परे पूतात्मानः कति च परलोकप्रणयिनः ।
 माँ, कितने हैं जो सामान्य जन का कल्याण करने को तत्पर हैं? कितनी पुण्यात्माएं परलोकाभिलाषा में हैं। ये तो आपकी करुणा है जिस पर शाश्वत त्रिभुवनतारण का भार जान कर ये जगन्नाथ निश्चिन्तता से सुख से सो रहा है।
 परित्राणस्नेहः श्लथयितुमशक्यः खलु यथा।
 जैसे आप पतित, अधम और पाखंडियों के उद्धार का बिरद नहीं छोड़ सकती, ऐसे ही मैं भी दुष्कर्म और अधमता का त्याग नहीं कर सकता। अरे माँ,कोई कैसे अपने स्वाभाव का परित्याग कर सकता है?
 तटाभोगप्रेङ्खल्लहरिभुजसन्तानविधुतिः ।
 सांध्य तांडव करते भगवान शिव की झूलती जटाओं में से निराबद्ध हो कर, डमरू की टंकारवत क्रीडा करता और हरकंठ को आबद्ध करता हुआ गंगाजल, मानो स्वयं भी ताण्डव रत हो, मेरे ताप का शमन करे।
 यदि त्वं मामम्ब त्यजसि समयेऽस्मिन् सुविषमे ।
 माँ, मैंने तो अपनी कुशल की सारी चिंताओं का भार सदैव आप पर ही छोड़ा हुआ है। यदि ऐसे विषम समय में आप मेरा त्याग करोगी तो त्रिभुवन में आपकी अहैतुकि करुणा का विश्वास और आधार ही उठ जायेगा।
 मुरारेः प्रेङ्खन्त्यो मृदुलतर सीमन्त सरणौ।
 भगवान अर्धनारीश्वर की जटाओं से निसृत आपकी लहरों का जल लगने पर किंचित झुंझलाहट दृष्टि से देखते हुए माँ पारवती ने अपने कोमल करों से हटाया, ऐसी आपकी धन्य लहरें विजयशाली हों।
 उपाधिस्तत्रायं स्फुरति यदभीष्टं वितरसि ।
 अभीष्ट की पूर्ति हो जाने के कारण असंख्य लोग आपका आश्रय लेते हैं। जहाँ तक मेरा प्रश्न है, हे माँ, मैं तो स्वभावतः ही आपका अमित अनुरागी हूँ।
 तमो हन्तुं धत्ते तरुणतरमार्तण्डतुलनाम् ।
 लोग आपके जल की मृत्तिका का अपने ललाट पर तिलक लगाते हैं जो तमोहारि बालार्क की भांति शोभा पाता है, क्योंकि विधि द्वारा